ตำบลท่ากระดาน (อำเภอศรีสวัสดิ์)

**ท่ากระดาน** เป็น 1 ใน 6 ตำบลของอำเภอศรีสวัสดิ์ จังหวัดกาญจนบุรี เป็นที่ตั้งของสถานีตำรวจภูธรศรีสวัสดิ์ ไปรษณีย์อำเภอศรีสวัสดิ์ และโรงพยาบาลท่ากระดาน

[thumb|275x275px|[เขื่อนศรีนครินทร์ เป็นเขื่อนประเภทหินถมแกนดินเหนียวที่ใหญ่ที่สุดในประเทศไทย และเป็นเขื่อนอเนกประสงค์แห่งแรกของโครงการพัฒนาลุ่มน้ำแม่กลอง สร้างขึ้นบนแม่น้ำแควใหญ่ บริเวณบ้านเจ้าเณร ตำบลท่ากระดาน อำเภอศรีสวัสดิ์ จังหวัดกาญจนบุรี]]

## ที่ตั้งและอาณาเขต
ตำบลท่ากระดานมีอาณาเขตติดต่อกับอำเภอและจังหวัดใกล้เคียงดังนี้

* **ทิศเหนือ** ติดต่อกับตำบลแม่กระบุง ตำบลหนองเป็ด และตำบลด่านแม่แฉลบ
* **ทิศใต้**  ติดต่อกับตำบลช่องสะเดา (อำเภอเมืองกาญจนบุรี)
* **ทิศตะวันออก** ติดต่อกับตำบลช่องด่าน ตำบลบ่อพลอย และตำบลหนองกุ่ม (อำเภอบ่อพลอย)
* **ทิศตะวันตก** ติดต่อกับตำบลท่าเสา (อำเภอไทรโยค)
## ประวัติ
ท่ากระดาน หรือเมืองท่ากระดาน มีประวัติการตั้งเป็นบ้านเมืองนานกว่า 200 ปี ในสมัยรัตนโกสินทร์ตอนต้น เมืองท่ากระดานเป็น 1 ใน 8 เมืองหน้าด่านขึ้นตรงต่อเมืองกาญจนบุรี ที่ตั้งขึ้นเพื่อประโยชน์ทางยุทธศาสตร์ในการทำสงครามกับกองทัพพม่า ครั้งเมื่อ พ.ศ. 2438 ทางราชการได้จัดการปกครองใหม่โดยที่เมืองท่ากระดานมีประชากรน้อยจึงได้ยุบเป็นหมู่บ้านขึ้นอยู่กับกิ่งอำเภอศรีสวัสดิ์ และเหลือเพียงตำบลท่ากระดาน อำเภอศรีสวัสดิ์ ในลำดับต่อมาในปี พ.ศ. 2519 ทางราชการได้ก่อสร้างเขื่อนศรีนครินทร์ (เขื่อนบ้านเจ้าเณร) และต้องใช้พื้นที่บางส่วนที่จะใช้เป็นอ่างเก็บน้ำซึ่งบริเวณตำบลท่ากระดานก็อยู่ในพื้นที่ที่จะใช้เป็นอ่างเก็บน้ำทางราชการจึงได้อพยพราษฎร์มาอยู่ในบริเวณพื้นที่ที่ตั้งในปัจจุบัน

ท่ากระดานเป็นที่ตั้งของสุขาภิบาลเอราวัณ เมื่อมีการสร้างเขื่อนศรีนครินทร์ทำให้เป็นพื้นที่น้ำท่วม ประชาชนย้ายออกและไม่มีประชาชนอยู่ในเขตสุขาภิบาลศรีสวัสดิ์เลย จึงยุบสุขาภิบาลศรีสวัสดิ์ลงในปี พ.ศ. 2522 พร้อมกับจัดตั้งสุขาภิบาลเอราวัณขึ้นแทน ในท้องที่บ้านแก่งแคบ ของตำบลท่ากระดาน ที่มีประชาชนได้รับผลกระทบจากน้ำท่วมในการสร้างเขื่อนศรีนครินทร์บางส่วนได้ย้ายไปตั้งถิ่นฐาน

ในปี พ.ศ. 2534 ได้แยกพื้นที่หมู่ 6 บ้านปลายดินสอ ของตำบลท่ากระดาน ไปรวมกับ 5 หมู่บ้านของตำบลหนองเป็ด คือ หมู่ 3 บ้านน้ำมุด, หมู่ 6 บ้านต้นมะพร้าว, หมู่ 7 บ้านหาดแตง, หมู่ 8 บ้านแม่กระบุง, หมู่ 9 บ้านพุชะนี รวมตั้งเป็น ตำบลแม่กระบุง เป็นตำบลลำดับสุดท้ายของทางอำเภอศรีสวัสดิ์
[thumb|275x275px|เขื่อนเจ้าเณร (เดิม) ซึ่งต่อมา[พระบาทสมเด็จพระมหาภูมิพลอดุลยเดชมหาราช บรมนาถบพิตร|พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระบรมราชานุญาตให้เชิญพระนามาภิไธย สมเด็จพระศรีนครินทราบรมราชชนนี มาขนานนามเขื่อนใหม่ว่า เขื่อนศรีนครินทร์ และเสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปทรงเปิดเขื่อน เมื่อวันที่ 15 มิถุนายน พ.ศ. 2524]]
thumb|275x275px|อ่างเก็บน้ำเขื่อนศรีนครินทร์ มีพื้นที่ 419 ตารางกิโลเมตร มีความจุมากถึง 17,145 ล้านลูกบาศก์เมตร ที่ระดับเก็บน้ำสูง 180 เมตรจากระดับน้ำทะเลปานกลาง

## การแบ่งเขตการปกครอง

### การปกครองส่วนภูมิภาค
ตำบลท่ากระดานแบ่งพื้นที่การปกครองออกเป็น 5 หมู่บ้าน ได้แก่

### การปกครองส่วนท้องถิ่น
ท้องที่ตำบลท่ากระดานมีองค์กรปกครองส่วนท้องถิ่น 2 แห่ง คือ เทศบาลตำบลเอราวัณ และองค์การบริหารส่วนตำบลท่ากระดาน ครอบคลุมพื้นที่ตำบลท่ากระดานทั้งหมด
thumb|275x275px|นาฬิกาแดด บริเวณที่ทำการเขื่อนศรีนครินทร์

## ประชากร
พื้นที่ตำบลท่ากระดานประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 6,136 คน แบ่งเป็นชาย 3,126 คน หญิง 3,010 คน (เดือนธันวาคม 2565) เป็นตำบลที่มีประชากรมากที่สุดในอำเภอศรีสวัสดิ์

: 
: 
: 
 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

*หมู่บ้านแก่งแคบรวมประชากรทั้งเขตเทศบาลตำบลเอราวัณและเขตองค์การบริหารส่วนตำบลท่ากระดาน

## สถานที่สำคัญ

* **สถานีตำรวจภูธรศรีสวัสดิ์** จัดตั้งขึ้นในชื่อ สถานีตำรวจภูธรท่ากระดาน ต่อมาสถานีตำรวจภูธรศรีสวัสดิ์ได้ย้ายมาที่แทนที่สถานีตำรวจภูธรท่ากระดาน และจึงเปลี่ยนชื่อสถานีตำรวจภูธรท่ากระดานเป็นสถานีตำรวจภูธรศรีสวัสดิ์ในปี พ.ศ. 2530 โดยมีเขตอำนาจความรับผิดชอบในเขต 5 ตำบล 17 หมู่บ้าน ได้แก่ พื้นที่ตำบลท่ากระดานทั้งตำบล ตำบลหนองเป็ดทั้งตำบล ตำบลแม่กระบุงทั้งตำบล ตำบลนาสวน (เฉพาะพื้นที่หมู่ 3) และตำบลด่านแม่แฉลบ (เฉพาะพื้นที่หมู่ 7)
* **โรงพยาบาลท่ากระดาน** เป็นโรงพยาบาล 1 ใน 2 แห่งของอำเภอศรีสวัสดิ์ ตั้งอยู่ที่เลขที่ 187 หมู่ที่ 2 บ้านท่ากระดาน ตำบลท่ากระดาน อำเภอศรีสวัสดิ์ จังหวัดกาญจนบุรี เป็นโรงพยาบาลชุมชนขนาดกลาง (F2) จำนวนเตียงจริง 30 เตียง สังกัดกระทรวงสาธารณสุข จัดตั้งขึ้นเพื่อเป็นโรงพยาบาลชุมชนประจำอำเภอศรีสวัสดิ์ เปิดบริการในปี พ.ศ. 2542 โดยได้รับการบริจาคที่ดินจากการไฟฟ้าฝ่ายผลิตเขื่อนศรีนครินทร์ เดิมชื่อโรงพยาบาลศุกร์ศิริศรีสวัสดิ์ เนื่องจากมีวัตถุประสงค์การสร้างเพื่อแทนโรงพยาบาลเดิม ซึ่งเป็นโรงพยาบาลขนาด 10 เตียง ที่อยู่ห่างออกไปอีก 58 กิโลเมตรและมีอ่างเก็บน้ำเขื่อนศรีนครินทร์กั้น แต่เนื่องจากประชาชนมีความยากลำบากในการเดินทางจึงไม่สามารถปิดโรงพยาบาลเดิมได้ และเปลี่ยนชื่อโรงพยาบาลเป็นโรงพยาบาลท่ากระดานตามชื่อตำบลที่ตั้ง

## อ้างอิง

ท่ากระดาน
หมวดหมู่:อำเภอศรีสวัสดิ์